Ξένος ρέφερι ορίστηκε, όπως αναμενόταν στο ντέρμπι της τέταρτης αγωνιστικής ανάμεσα στον ΠΑΟΚ και την ΑΕΚ, την προσεχή Κυριακή στην Τούμπα.



Ο αρχιδιαιτητής Μέλο Περέιρα επέλεξε τον Ματίας Γκεστράνιους, τον 40χρονο Φινλανδό που είναι διαιτητής πρώτης κατηγορίας της UEFA.



Αξίζει να σημειωθεί πως έχει «σφυρίξει» αγώνες και των δύο Δικεφάλων στην Ευρώπη. Στις 10/12/2015 ήταν στο Ντόρτμουντ-ΠΑΟΚ 0-1, στις 18/9/2014 στο ΠΑΟΚ-Ντιναμό Μινσκ 6-1 και στις 23/11/2017 στο ΑΕΚ-Ριέκα 2-2 για τους ομίλους του Europa League. Επίσης πριν δύο χρόνια είχε διευθύνει το Άλκμααρ-ΠΑΣ Γιάννινα 1-0.



Φέτος «σφύριξε» ήδη σε τρία ευρωπαϊκά ματς των προκριματικών του Europa League, ανάμεσα στα οποία και το ΑΠΟΕΛ-Χάποελ Μπερ Σεβά 3-1 για τον τρίτο προκριματικό.



Ο Γκεστράνιους θα έχει βοηθούς τους συμπατριώτες του Μίκο Αλκάρε, Ρίκου Βιρεαουβούρι, τέταρτος ορίστηκε ο Θανάσης Τζήλος, ενώ παρατηρητής τους θα είναι ο εκ των μελών της Κεντρικής Επιτροπής Διαιτησίας, Φερνάντο Μάριν.